સૂત્રોના જણાવ્યા મુજબ રાહુલ અને પવાર વચ્ચે ભારત બંધ દરમ્યાન જ પેટ્રોલ-ડિઝલના ભાવ વધારાને ન છોડવા માટે સહમતી થઈ ગઈ હતી. પેટ્રોલ-ડિઝલની મોંઘવારીથી મધ્યમ વર્ગ જ નહીં, ગરીબ અને ખાસ કરીને ખેડૂતો પણ ત્રસ્ત છે અને પ્રજા વિરોધ પક્ષો અને નજર માંડી રહી છે. એવા મત પર બંને નેતા સહમત છે. એટલા માટે વિરોધ પક્ષોની જવાબદારી છે કે જ્યાં સુધી સરકાર પેટ્રોલ ડિઝલની કિંમતો ઘટાડી પ્રજાને રાહત ન આપે ત્યાં સુધી વિરોધ પક્ષો આ મામલે ભાજપાને ચેઈનથી બેસવા દેવી ન જોઈએ.